Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: a 16/2003. (IV. 18.) BM rendelethez
Paragraph Index: 321

1. Felvétel, beiskolázás 1.1. A jelentkezõk szakmai alkalmasságát felvételi beszélgetésen kell elbírálni. A beiskolázás feltételei: — betöltött 18. életév, — általános iskola elvégzése, — büntetlen elõélet, — cselekvõképesség, — megfelelõ fizikai állóképesség, — képzésre alkalmas kutya birtoklása, — állandó belföldi lakóhely. 1.2. Képzésre az a kutya alkalmas, amelyik a képzés befejezése után várhatóan képes lesz teljesíteni a teljesítménybírálati rendben meghatározott gyakorlatokat. A kutyavezetõ szakképzésben nem lehet részt venni az állam és közbiztonságról szóló 1974. évi 17. törvényerejû rendelet (a továbbiakban: tvr.) 5. § (2) bekezdésében veszélyes ebnek nyilvánított, valamint a tvr. 5. § (4) bekezdése alapján veszélyesnek minõsített kutyával. A személy- és vagyonõrzésnél alkalmazott kutyák teljesítménybírálatát az Országos Rendõr-fõkapitányság (a továbbiakban: ORFK) Kutyavezetõ-képzõ Iskola végzi. Székhelye: 2120 Dunakeszi, Kincsem u. 1. Telefon: 317-3592, 338-2876

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes